**Ministru kabineta rīkojuma projekta “Grozījums Ministru kabineta 2014. gada 5. decembra rīkojumā Nr. 743 “Par apropriācijas pārdali””**

**sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Latvijas Nacionālās sporta padomes (turpmāk – Padome) 2015. gada 23. decembra sēdē Ministru kabinetam izteiktais aicinājums (prot. Nr. 5 4.§) par 150 000 *euro* atstāšanu biedrības “Latvijas Basketbola savienība” (turpmāk – LBS) rīcībā un novirzīšanu basketbola attīstības veicināšanai bērnu un jauniešu vidū. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar Ministru kabineta 2014. gada 5. decembra rīkojumu Nr. 743 “Par apropriācijas pārdali” (turpmāk – Rīkojums) tika atbalstīta apropriācijas pārdale no Izglītības un zinātnes ministrijas (turpmāk – IZM) budžeta apakšprogrammas 01.05.00 “Dotācija privātajām mācību iestādēm” 150 000 *euro* apmērā uz IZM budžeta apakšprogrammu 09.16.00 “Dotācija nacionālās nozīmes starptautisku sporta pasākumu organizēšanai Latvijā”, lai segtu ar 2015. gada Eiropas čempionāta basketbolā grupu turnīra (turpmāk – čempionāts) organizēšanu Latvijā saistīto drošības depozīta maksājumu. Vienlaikus ar Rīkojuma 2.2.apakšpunktu tika noteikts, ka LBS pēc čempionāta norises un drošības depozīta atmaksas saņemšanas no Starptautiskās Basketbola federācijas Eiropas nodaļa (FIBA *Europe*) pilnā apmērā šie līdzekļi jāatmaksā valsts budžetā. Šādu nosacījumu paredzēja arī starp IZM un LBS noslēgtais līgums.Lai sekmētu valsts pārvaldes sadarbību ar čempionāta sarīkošanu organizatoriem, nodrošinātu regulāru informācijas apmaiņu par čempionāta organizēšanas gaitu, kā arī pārraudzītu čempionāta organizēšanai piešķirto valsts finanšu līdzekļu izlietojumu, ar Ministru kabineta 2015. gada 25. martā rīkojumu Nr. 152 tika izveidota Rīcības komiteja čempionāta organizēšanas uzraudzībai (turpmāk – Komiteja). Komitejas 2015. gada 30. jūnija sēdē, uzklausot LBS un Finanšu ministrijas sniegto informāciju, Komiteja konceptuāli atbalstīja (prot. Nr.1 1.§, 1.3. apakšpunkts) 150 000 *euro* atstāšanu LBS rīcībā, lai segtu ar čempionātu organizēšanu tieši saistītos izdevumus.Padomes 2015. gada 23. decembra sēdē, iepazīstoties ar LBS pārskatu par čempionāta norisi un aktuālo situāciju ar čempionāta budžetu, izvērtējot LBS veiktā pētījuma par čempionāta ekonomiskajiem ieguvumiem un ietekmi uz valsts budžeta ieņēmumiem rezultātus, kā arī, ņemot vērā IZM un Finanšu ministrijas viedokli, Padome nolēma (prot. Nr.5 4.§) atbalstīt Rīkojuma 1. punktā LBS ar čempionāta organizēšanu saistītā drošības depozīta maksājuma segšanai piešķirto valsts budžeta līdzekļu 150 000 *euro* apmērā atstāšanu LBS rīcībā un novirzīšanu basketbola attīstības veicināšanai bērnu un jauniešu vidū (protokollēmuma 4.2.apakšpunkts), kā arī uzdeva LBS iesniegt IZM konkrētus priekšlikumus un tāmi par LBS rīcībā atstāto valsts budžeta līdzekļu plānoto izlietojumu basketbola attīstības veicināšanai bērnu un jauniešu vidū (protokollēmuma 4.3.apakšpunkts).LBS 2016. gada 8. janvāra vēstulē Nr. 3/3 IZM ir norādījusi konkrētus mērķus valsts budžeta līdzekļu 150 000 *euro* apmērā izlietojumam basketbola attīstības veicināšanai bērnu un jauniešu vidū, no kuriem secināms, ka LBS plāno (1) uzstādīt brīvdabas basketbola grozus brīvā dabā visā Latvijā, lai nodrošinātu basketbola aktivitāšu pieejamību visām iedzīvotāju grupām, sekmējot veselīgas, sportiskas un aktīvas paaudzes izaugšanu; (2) tehniski pilnveidot Latvijas Jaunatnes basketbola līgas (turpmāk – LJBL) sacensību organizēšanu, nodrošinot jaunus datorus visiem basketbola klubiem, kas startē LJBL, lai visās LJBL sacensībās sekretariāta tiesneši kvalitatīvi varētu izmantot jauno basketbola sacensību statistikas programmu; (3) sniegt atbalstu Latvijas jaunatnes basketbola izlašu sagatavošanai un dalībai starptautiskās sacensībās. Pēc IZM pieprasījuma LBS 2016. gada 20. janvāra vēstulē Nr.03/12 iesniedza papildus informāciju, norādot finanšu aprēķinus, kā arī iesniedzot precizētu tāmi. Detalizētāk skatīt minētās LBS vēstules un precizēto izdevumu tāmi.Ievērojot minēto, kā arī, ņemot vērā Padomes sēdē doto uzdevumu, IZM ir izstrādājusi Ministru kabineta rīkojuma projektu par grozījumu Ministru kabineta 2014. gada 5. decembra rīkojumā Nr. 743 „Par apropriācijas pārdali”, kurš paredz atcelt LBS noteikto pienākumu par drošības depozīta maksājuma atmaksu valsts budžetā (svītrot Rīkojuma 2.2.apakšpunktu), kā arī izstrādājusi Ministru kabineta sēdes protokollēmuma projektu, kurš paredz LBS rīcībā atstāto valsts budžeta līdzekļu novirzīšanu basketbola attīstības veicināšanai bērnu un jauniešu vidū.  |
| 3. | Projekta izstrādē iesaistītās institūcijas | Ministru kabineta rīkojuma projektu un Ministru kabineta sēdes protokollēmuma projektu izstrādāja IZM, konsultējoties ar Finanšu ministriju un LBS. |
| 4. | Cita informācija | Ministru kabineta rīkojuma projekts un Ministru kabineta sēdes protokollēmuma projekts tiešā veidā attiecas uz tūrisma, sporta un brīvā laika politiku (sporta politiku). Pastarpināti Ministru kabineta rīkojuma projekts un Ministru kabineta sēdes protokollēmuma projekts attiecas uz budžeta un finanšu politiku. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2016** | Turpmākie trīs gadi (*euro*) |
| **2017** | **2018** | **2019** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | izmaiņas, salīdzinot ar kārtējo gadu | izmaiņas, salīdzinot ar kārtējo gadu | izmaiņas, salīdzinot ar kārtējo gadu |
| 1 | 2 | 3 | 4 | 5 | 6 |
| 1. Budžeta ieņēmumi: | **0** | **0** | **0** | **0** | **0** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  |  |  |  |  |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: | **0** | **0** | **0** | **0** | **0** |
| 2.1. valsts pamatbudžets | *0* | *0* | *0* | *0* | *0* |
| 2.2. valsts speciālais budžets |  |  |  |  |  |
| 2.3. pašvaldību budžets  |  |  |  |  |  |
| 3. Finansiālā ietekme: | **0** | **0** | **0** | **0** | **0** |
| 3.1. valsts pamatbudžets | *0* | *0* | *0* | *0* | *0* |
| 3.2. speciālais budžets |  |  |  |  |  |
| 3.3. pašvaldību budžets  |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
|  |  |  |  |
|  |  |  |  |
| 5. Precizēta finansiālā ietekme: | X | **0** | **0** | **0** | **0** |
| 5.1. valsts pamatbudžets | *0* | *0* | *0* | *0* |
| 5.2. speciālais budžets |  |  |  |  |
| 5.3. pašvaldību budžets  |  |  |  |  |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pie­vienot anotācijas pielikumā): |  Valsts budžeta līdzekļi 150 000 *euro* apmērā netiks ieskaitīti valsts budžetā un paliks LBS rīcībā. Ņemot vērā faktu, ka šo līdzekļu atmaksa 2016.gada valsts budžeta projekta izstrādes procesā netika plānota (ņemot vērā jau Komitejas 2015. gada 30. jūnija sēdē pieņemto lēmumu (prot. Nr.1 1.§, 1.3. apakšpunkts)), Ministru kabineta rīkojuma projektam un Ministru kabineta sēdes protokollēmuma projektam nav ietekme uz valsts budžetu. Pēc lēmuma pieņemšanas Ministru kabinetā IZM noslēgs līgumu ar LBS (Vienošanos pie iepriekš noslēgtā līguma par depozīta maksājuma segšanai piešķirtajiem valsts budžeta līdzekļiem) par 150 000 *euro* novirzīšanu basketbola attīstības veicināšanai bērnu un jauniešu vidū. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija |  |

*Anotācijas II, IV, V, VI un VII sadaļa – Ministru kabineta rīkojuma projekts šīs jomas neskar.*

Izglītības un zinātnes ministre Mārīte Seile

Vizē:

Valsts sekretāre Līga Lejiņa

25.01.2016. 09:45

989

Izglītības un zinātnes ministrijas

Sporta departamenta juriskonsults K. Kalniņš

67047815, karlis.kalnins@izm.gov.lv